Posterorum notitie et memorie rerum scriptarum volumus commendare quod ego Poncius abbas Balme et prior Ginniacensis, consensu et voluntate capituli nostri Gigniaci, concessimus Deo et ecclesie Vaucluse decimas quarumdam vinearum quas habent Cuiselli, scilicet vinee Despectorea et vinee de Lachat, sub annuo censu unius asinate boni vini annuatim reddende in festo sancti Taurini. Factum est hoc in capitulo Gigniaci, fratribus presentibus et laudantibus hoc. Ad confirmationem vero hujus rei presentem cartam sigillo nostro et sigillo nostri conventus Gigniacensis fecimus roborare. Actum est hoc anno Domini millesimo ducentesimo et tricesimo-quinto, mense octobri. Pendet adhuc sigillum ad effigiem S. Taurini huic chartœ a clar. D. GUICHARD communicatœ.